b'\n_START_ARTICLE_\n\xc5\xbdarek\n_START_PARAGRAPH_\n\xc5\xbd\xc3\xa1rek je v geometrijski optiki idealiziran snop svetlobe, ki ozna\xc4\x8duje smer \xc5\xa1irjenja svetlobe ali drugega elektromagnetnega valovanja. V ve\xc4\x8dini preprostih primerov je \xc5\xbearek v danem sredstvu premica. Na meji sredstev pride do loma \xc5\xbearka, kar opisuje lomni zakon._NEWLINE_Valovna optika, v kateri opisujemo svetlobo kot valovanje, predstavlja posplo\xc5\xa1itev geometrijske optike. \xc5\xbdarki so v tem primeru pravokotnice na valovno \xc4\x8delo._NEWLINE_Pojmu \xc5\xbearka v geometriji odgovarja pojem poltraka, oziroma usmerjene premice._NEWLINE_V ravnini \xc5\xbearki tvorijo \xc5\xa1op, v prostoru pa snop.'